Cròs de Ronesca
Cròs de Ronesca (Cros-de-Ronesque en francés) z-es 'na comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

Geografia 

La comuna s'alonga dau sud au nòrd  sus una sèrra entre Gol e son afluent Embenne (nom francés), puèi l'afluent d'aquesta Rasthène (nom francés), Cambon sus la mapa de Cassini ; Cròs e Montamat son au nòrd, Ronesca au sud.

Comunas vesinas

Perimètre del territòri

Toponimia 
 Montamat. Las fòrmas ancianas son Mons Amatus, en 1278, Montimatus, latinizacion de 1469, Montamatus, latinizacion de 1522, Monthamac, en 1583, Cros de Marmainhat, en 1628, Montamat, en 1669 . Lo nom es format, coma Montamat (Gers), del mot mont, del latin montem e d'un nom de persona Amat, derivat del latin Amatus , benlèu lo nom d'un senhor.
 Cròs de Montamat. Las fòrmas ancianas son Montamatum sive Cros, en 1289, Cros, en 1308, Crozum subtus Montamat, latinizacion de 1561, Cros de Marmainhat, en 1628, Cros-de-Monthamat, en 1643, Cros de Monthemat, en 1644, Cros-de-Montamat, en 1784 . Cròs es en situacion mai o mens dominanta, mas sus un replanat de 720 m, dominat al nòrd e al nòrd-oèst per un replanat de mai de 800 m ont se tròba Morzièiras (nom supausat , çò que pòt explicar lo nom.
 Ronesca. Las fòrmas ancianas son Ronesca, al sègle XIV, Romesques, en 1628, Saint-Jacques-de-Ronesque, en 1662, Rounesque, en 1669, Romesque, en 1766, Ronnesques (mapa de Cassini, a la fin del sègle XVIII) . Ni Dauzat, nimai los Féniés dison pas res de Ronesca. Aquò's permés de supausar una varianta femenina del sufixe celtic -sco, longtemps definit coma ligur  e lo radical seriá versemblablament gallés tanben, coma per exemple lo nom d'òme Rūnos o Rutenos, citats per Delamarre  (lo darrèr d'origina etnica ? Lo Roergue es tot pres e se vei dempuèi Ronesca). Mas un sufixe germanic, passat en occitan, -esc, -esca es tanben possible, amb lo nom ruten-, que aicí seriá, non pas un òme, mas motivat per la proximitat del país dels ruteni, lo Roergue actual. Tot aquò pòt paréisser especulatiu.

Istòria 

 En 1846, Ronesca siaguèt annexat a Cròs de Montamat e la novèla comuna venguèt Cròs de Ronesca (oficialament Cros-de-Ronesque) .

Administracion 

 A la refòrma cantonala de 2014, aplicada en 2015, la comuna, qu'èra del canton de Vic de Cera, i damorèt.

Demografia

Demografia Ronesca

Demografia 

 Lo n° INSEE es lo d'un autre luòc, per de rasons practicas.
 Sembla qu'en 1841, Ronesca siá dejà recensat amb Cròs de Montamat e tanben dejà en 1831.

Luòcs e monuments

Personalitats ligadas amb la comuna

Véser tanben

Ligams extèrnes

Nòtas e referéncias

Nòtas

Referéncias

Comuna d'Auvèrnhe (Occitània)
Comuna de Cantal
Comuna d'Occitània